	DOKUMENT ZA INTERNETSKO SAVJETOVANJE O NACRTU OPĆEG AKTA


	NACRT
PROGRAMA MJERA
ZA ZADRŽAVANJE I PRIVLAČENJE LJUDSKIH RESURSA U JAVNIM USTANOVAMA KOJIMA JE OSNIVAČ GRAD POREČ-PARENZO
I
JAVNIM USTANOVAMA KOJIMA SU OSNIVAČI ISTARSKA ŽUPANIJA I REPUBLIKA HRVATSKA KOJE PUTEM PODRUČNIH UREDA I ISPOSTAVA DJELUJU NA PODRUČJU GRADA POREČA-PARENZO
U 2026. I 2027.GODINI


	Grad Poreč-Parenzo
Upravni odjel za društvene djelatnosti 

	Početak savjetovanja: 29.rujna 2026.
	Završetak savjetovanja: 30. listopada 2026. 



RAZLOG DONOŠENJA

	Potreba za donošenjem Programa mjera za zadržavanje i privlačenje ljudskih resursa proizlazi iz potrebe za osiguravanjem dovoljnog broja stručnih i deficitarnih kadrova u javnim ustanovama koje djeluju na području Grada Poreča-Parenzo te osiguravanjem dostupnosti i kvalitete javnih usluga građanima.
Programom se utvrđuju mjere usmjerene na zadržavanje postojećih i privlačenje novih zaposlenika, unapređenje uvjeta rada i života, stambeno zbrinjavanje, financijske poticaje, stručno usavršavanje i obrazovanje te učinkovitije korištenje postojećih ljudskih resursa.
Posebno se predviđaju mjere usmjerene na rješavanje nedostatka stručnih kadrova u području predškolskog odgoja, socijalne skrbi, zdravstva i drugih javnih službi, uključujući stipendije za deficitarna zanimanja i financiranje izvanrednog prijediplomskog studija predškolskog odgoja.
Donošenjem Programa stvaraju se pretpostavke za sustavnije i koordinirano djelovanje Grada Poreča-Parenzo i javnih ustanova u privlačenju i zadržavanju stručnih kadrova te osiguravanju kontinuiteta i kvalitete javnih usluga.



Pozivaju se zainteresirani da zaključno do 30. listopada 2026. dostave svoje komentare na Nacrt prijedloga Pravilnika o izmjenama i dopunama Pravilnika o financiranju programa i projekata koje provode organizacije civilnog društva, putem Obrasca za savjetovanje na adresu elektroničke pošte: izabela.koseto@porec.hr

Po završetku savjetovanja izradit će se izvještaj koji će biti objavljen na internetskim stranicama Grada Poreča-Parenzo u roku do 8 dana od završetka savjetovanja. 
Ukoliko ne želite da Vaši osobni podaci (ime i prezime) budu javno objavljeni, molimo da to jasno istaknete pri slanju obrasca.

					

